IZVEDBENI SKLEP KOMISIJE (EU) 2019/60

z dne 11. januarja 2019

o spremembi Odločbe 2009/866/ES, Sklepa 2010/419/EU, Izvedbenega sklepa 2012/651/EU in Izvedbenega sklepa (EU) 2016/1685 glede predstavnika imetnika odobritve

(notificirano pod dokumentarno številko C(2019) 15)

(Besedilo v francoskem in nizozemskem jeziku je edino verodostojno)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (1) ter zlasti člena 9(2) in člena 21(2) Uredbe,

ob upoštevanju naslednjega:

(1) Družba Syngenta Crop Protection AG je z dopisoma z dne 15. februarja in 28. marca 2017 od Komisije zahtevala, da se zaradi reorganizacije skupine Syngenta vse odobritve in nerešene vloge za gensko spremenjene proizvode prenesejo s sedanjega predstavnika Syngenta France SAS na predstavnika Syngenta Crop Protection NV/SA, Belgija.

(2) Komisija je družbo Syngenta Crop Protection AG obvestila, da bi bilo treba za izvedbo teh prenosov zahtevo potrditi z dopisoma družb Syngenta France SAS in Syngenta Crop Protection NV/SA, Belgija, s katerima potrjujeta, da se strinjata z navedenimi prenosi. Navedena dopisa je Komisija prejela 1. marca 2018.

(3) Za izvedbo zahtevane spremembe je treba spremeniti sklepe o odobritvi dajanja gensko spremenjenih proizvodov na trg, za katere je imetnik odobritve družba Syngenta Crop Protection AG. Zlasti bi bilo treba spremeniti naslednjo odločbo in naslednje sklepe: Odločbo Komisije 2009/866/ES (2), Sklep Komisije 2010/419/EU (3) ter izvedbena sklepa Komisije 2012/651/EU (4) in (EU) 2016/1685 (5).

(4) Predlagane spremembe sklepov o odobritvi so povsem upravnega značaja in ne vključujejo nove ocene zadevnih proizvodov.

(5) Kar zadeva nerešene vloge, ki jih je vložilo podjetje Syngenta Crop Protection AG, je treba zahtevano spremembo formalizirati ob sprejetju ustreznih odobritev.

(6) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1 Sprememba Odločbe 2009/866/ES Odločba 2009/866/ES se spremeni: (1) V členu 6 se ime družbe „Syngenta Seeds SAS, Francija,“ nadomesti z imenom „Syngenta Crop Protection NV/SA, Belgija“; (2) V členu 8 se ime družbe „Syngenta Seeds SAS, 12, chemin Hobit, BP 27, 31790 Saint-Sauveur, Francija“ nadomesti z imenom „Syngenta Crop Protection NV/SA, Avenue Louise 489, 1050 Brussels, Belgija“; (3) V točki (a) Priloge se ime družbe „Syngenta Seeds SAS“ nadomesti z imenom „Syngenta Crop Protection NV/SA“; naslov „2, chemin Hobit, BP 27, 31790 Saint-Sauveur, Francija“ se nadomesti z naslovom „Avenue Louise 489, 1050 Brussels, Belgija“.

Člen 2 Sprememba Sklepa 2010/419/EU Sklep 2010/419/EU se spremeni: (1) V členu 6 se ime družbe „Syngenta Seeds S.A.S., Francija,“ nadomesti z imenom „Syngenta Crop Protection NV/SA, Belgija“; (2) V členu 9 se ime družbe „Syngenta Seeds S.A.S., Chemin de l'Hobit 12, BP 27 – F-31790 Saint-Sauveur – Francija“ nadomesti z imenom „Syngenta Crop Protection NV/SA, Avenue Louise 489, 1050 Brussels, Belgija“; (3) V točki (a) Priloge se ime družbe „Syngenta Seeds S.A.S.“ nadomesti z imenom „Syngenta Crop Protection NV/SA“; naslov „Chemin de l'Hobit 12, BP 27 – F-31790 Saint-Sauveur – Francija“ se nadomesti z naslovom „Avenue Louise 489, 1050 Brussels, Belgija“.

Člen 3 Sprememba Izvedbenega sklepa 2012/651/EU Izvedbeni sklep 2012/651/EU se spremeni: (1) V členu 6 se ime družbe „Syngenta Seeds S.A.S., Francija,“ nadomesti z imenom „Syngenta Crop Protection NV/SA, Belgija“; (2) V členu 8 se ime družbe „Syngenta Seeds S.A.S., 12, Chemin de l'Hobit, 31790 Saint-Sauveur, Francija“ nadomesti z imenom „Syngenta Crop Protection NV/SA, Avenue Louise 489, 1050 Brussels, Belgija“; (3) V točki (a) Priloge se ime družbe „Syngenta France S.A.S.“ nadomesti z imenom „Syngenta Crop Protection NV/SA“; naslov „12, Chemin de l'Hobit, 31790 Saint-Sauveur, Francija“ se nadomesti z naslovom „Avenue Louise 489, 1050 Brussels, Belgija“.

Člen 4 Sprememba Izvedbenega sklepa (EU) 2016/1685 Izvedbeni sklep (EU) 2016/1685 se spremeni: (1) V členu 7 se ime družbe „Syngenta France SAS“ nadomesti z imenom „Syngenta Crop Protection NV/SA, Belgija“; (2) V členu 10 se ime družbe „Syngenta France SAS, 12 Chemin de l'Hobit, 31790 Saint-Sauveur, Francija“ nadomesti z imenom „Syngenta Crop Protection NV/SA, Avenue Louise 489, 1050 Brussels, Belgija“. (3) V točki (a) Priloge se ime družbe „Syngenta France SAS“ nadomesti z imenom „Syngenta Crop Protection NV/SA“; naslov „12 Chemin de l'Hobit, 31790 Saint-Sauveur, Francija“ se nadomesti z naslovom „Avenue Louise 489, 1050 Brussels, Belgija“.

Člen 5 Naslovnik Ta sklep je naslovljen na družbo Syngenta Crop Protection NV/SA, Avenue Louise 489, 1050 Bruselj, Belgija.

V Bruslju, 11. januarja 2019 Za Komisijo Vytenis ANDRIUKAITIS Član Komisije

(1) UL L 268, 18.10.2003, str. 1.

(2) Odločba Komisije 2009/866/ES z dne 30. novembra 2009 o odobritvi dajanja na trg proizvodov, ki vsebujejo gensko spremenjeno koruzo MIR604 (SYN-IR6Ø4-5), so iz nje sestavljeni ali proizvedeni, v skladu z Uredbo (ES) št. 1829/2003 Evropskega parlamenta in Sveta (UL L 314, 1.12.2009, str. 102).

(3) Sklep Komisije 2010/419/EU z dne 28. julija 2010 o podaljšanju odobritve za nadaljnje trženje proizvodov, ki vsebujejo gensko spremenjeno koruzo Bt11 (SYN-BTØ11-1), so iz nje sestavljeni ali proizvedeni, o odobritvi živil in živilskih sestavin, ki vsebujejo poljsko koruzo Bt11 (SYN-BTØ11-1) ali so iz nje sestavljeni, v skladu z Uredbo (ES) št. 1829/2003 Evropskega parlamenta in Sveta in razveljavitvi Odločbe 2004/657/ES (UL L 197, 29.7.2010, str. 11).

(4) Izvedbeni sklep Komisije 2012/651/EU z dne 18. oktobra 2012 o odobritvi dajanja na trg proizvodov, ki vsebujejo gensko spremenjeno koruzo MIR162 (SYN-IR162-4), so iz nje sestavljeni ali proizvedeni, v skladu z Uredbo (ES) št. 1829/2003 Evropskega parlamenta in Sveta (UL L 290, 20.10.2012, str. 14).

(5) Izvedbeni sklep Komisije (EU) 2016/1685 z dne 16. septembra 2016 o odobritvi dajanja na trg proizvodov, ki vsebujejo gensko spremenjeno koruzo Bt11 × MIR162 × MIR604 × GA21, so iz nje sestavljeni ali proizvedeni, in gensko spremenjenih koruz, v katerih so združeni dva ali trije od dogodkov Bt11, MIR162, MIR604 in GA21, ter o razveljavitvi sklepov 2010/426/EU, 2011/892/EU, 2011/893/EU in 2011/894/EU (UL L 254, 20.9.2016, str. 22).